text: Stor interesse for skolegang i fritiden
  17 september 2015 kl. 07.30
  Den nye skolereform har betydet lange skoledage og tvungen lektiecafeer for skolebørnene. Men på trods af det er der mange børn, der vælger at gå i skole i deres nu sparsomme fritid.
  Det fortæller Fritidsskolen.dk, der står for privatundervisning efter skoletid. Fritidsskolen startede for tre år siden og da den nye skolereform kom med lange skoledage og lektiecafé, var folkene bag skolen, nervøse for om det ville gå ud over deres forretning, fortæller Søren Vejle, som driver Fritidsskolen.dk
  Men der var ingen grund til nervøsitet. Skolen har stadig fremgang i antallet af elever i Vejle og folk kører gerne deres børn fra fx. Kolding og Vejen, for at få privatundervisning i fritiden.
  Det betyder at Fritidsskolen.dk overvejer at åbne endnu en afdeling af skolen, udover den de allerede har i Vejle og i København.
  Naboer på TV SYD+ sender i dag kl 15 fra Mølholm i Vejle, hvor du bl.a kan høre mere om Fritidsskolen.dk.
  Naboer kan også ses kl 19.55 og 22.35.
  